**PÁLYÁZATI FELHÍVÁS**

Gyál Város Önkormányzatának Polgármestere Magyarország Kormánya által a veszélyhelyzet kihirdetéséről szóló 27/2021.(I.29.) számú Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében eljárva pályázatot ír ki **civil szervezetek** szabadidős és kulturális tevékenységének támogatására.

**A pályázat célja:** olyan rendezvények, programok támogatása, melyek hozzájárulnak a szervezet és a város kulturális programjainak megvalósításához (támogatható: a rendezvények költsége + működési költségek.

**Előnyt élveznek:** több civil szervezet összefogásával létrejövő programok, valamint városi szintű kulturális életet erősítő (térségi) rendezvények megvalósítói.

**A pályázók köre:** Gyáli székhelyű vagy telephelyű, vagy olyan civil szervezet, amelyik a gyáli lakosok érdekében megvalósuló programhoz, tevékenységhez kéri a támogatást.

**A pályázat követelményei:**

A benyújtott pályázatnak tartalmaznia kell a pályázó szervezet:

- nevét,

- címét,

- adószámát,

- bírósági nyilvántartásba vételi számát,

- nyilatkozattételre jogosult személy nevét és elérhetőségét,

- a nyilvántartott tagok számát,

- éves programját,

- a megpályázott tevékenység rövid leírását,

- a pályázatban érintettek tevékenységi körét,

- a program költségvetését,

- a vállalt önrész összegét,

- a rendelkezésre álló egyéb forrás összegét,

- az igényelt költségvetési támogatás általános forgalmi adót is tartalmazó összegét és a levonható, visszaigényelhető általános forgalmi adó összegét, valamint mellékelni kell:

- a képviselő által aláírt összeférhetetlenségi nyilatkozatot, mely nyilatkozat a 3/2016. (I.29.) önkormányzati rendelet 2. számú mellékletét képezi (a nyilatkozat letölthető a [www.gyal.hu](http://www.gyal.hu) honlapról, vagy személyesen átvehető a Szervezési és Humánpolitikai Irodán)

- bankszámlát igazoló dokumentum képviselő által hitelesített másolatát,

- 30 napnál nem régebbi cég, vagy bírósági nyilvántartásba vételi kivonatot,

- a 3/2016. (I.29.) önkormányzati rendelet 3. számú mellékletét képező átláthatósági nyilatkozatot (a nyilatkozat letölthető a [www.gyal.hu](http://www.gyal.hu) honlapról, vagy személyesen átvehető a Szervezési és Humánpolitikai Irodán)

- amennyiben a szervezet a NAV köztartozásmentes közzétételi listáján nem szerepel, igazolást a köztartozás mentességről,

- alapító okirat, vagy alapszabály képviselő által hitelesített másolatát,

- aláírási címpéldány képviselő által hitelesített másolatát,

- igazolást (feladóvevény másolata) az Országos Bírói Hivatalnál letétbe helyezett, tárgyévet megelőző év tevékenységéről szóló beszámolóról.

**A pályázat benyújtási határideje és helye:**

**2021. április 01-ig,** **személyesen benyújtva a Szervezési és Humánpolitikai Irodára (Gyál, Kőrösi út 112-**

**114.), elektronikus úton ügyfélkapun keresztül a Gyáli Polgármesteri Hivatalhoz, illetve e-mailen a**

**nagy.gaborne@gyal.hu** **e-mail címre, vagy postai úton április 01. napjáig postabélyegzővel ellátva Gyál**

**Város Önkormányzata Képviselő-testületének címezve.**

**A pályázat elbírálása:** Az Oktatási és Kulturális Bizottság javaslata alapján a Képviselő-testület dönt 2021. április 29-i ülésén.

**A pályázatok anyagi fedezete:** Gyál Város Önkormányzata 2021. évi költségvetése tervezetének 5.sz. mellékletében cél és általános tartaléka terhére „civil szervezetek támogatása” sorából civil önszerveződő egyesületek működésének támogatására 6.000 e Ft áll rendelkezésre.